Θέμα 2ο
2.1 Να χαρακτηρίσετε τις προτάσεις που ακολουθούν, γράφοντας στην κόλλα σας, δίπλα στο γράμμα που αντιστοιχεί σε κάθε πρόταση τη λέξη Σωστό (Σ), αν η πρόταση είναι σωστή ή τη λέξη Λάθος (Λ), αν η πρόταση είναι λανθασμένη:
α) Στον τομέα της ενδιαιτήσεως του πληρώματος , ο Πλοίαρχος έχει χρέος να μεριμνά ο ίδιος αλλά και με τους αρμόδιους αξιωματικούς, για την εξασφάλιση των όρων υγιεινής.  
β) Την ληξιαρχική πράξη θανάτου ο Πλοίαρχος οφείλει να την παραδώσει στην ελληνική λιμενική ή προξενική του τελευταίου λιμανιού κατάπλου του πλοίου.  
γ) Ο ναυτικός που ναυτολογήθηκε και δεν προσέρχεται αδικαιολόγητα να αναλάβει υπηρεσία στο πλοίο, τιμωρείται με φυλάκιση μέχρι έξη μηνών ή με χρηματική ποινή.  
δ) Η κατάχρηση εξουσίας τιμωρείται με φυλάκιση μέχρι ενός έτους και με χρηματική ποινή.  
ε) Τα πειθαρχικά παραπτώματα δικάζονται και τιμωρούνται από τα ποινικά δικαστήρια. 

2.2 Να αναφέρετε με συντομία τους κύριους στόχους των μέτρων ασφαλείας του Διεθνούς Κώδικα για την Ασφάλεια των Πλοίων και των Λιμενικών Εγκαταστάσεων.

